
17. IFJÚSÁGI TUDOMÁNYOS ÉS INNOVÁCIÓS TEHETSÉGKUTATÓ VERSENY 
[image: image1.png]MAGYAR
INNOVACIOS
AR,




[image: image2.png]DUNA



(2007/2008-as tanév) 
[image: image3.png]% OKTATASI ES KULTURALIS MINISZTERIUM
OKM




kik indulhatnak? ( Egyénileg vagy kétfős csapatba szerveződve pályázhat minden 1987. október 1. és 1994. augusztus 31. között született fiatal. Egyetemisták, főiskolások közül csak elsőévesek vehetnek részt a versenyen, akkor, ha a munkájukat az egyetem, főiskola megkezdése előtt végezték. Pályázhatnak határon túli magyar fiatalok is.
mit lehet nyerni?
I. díj: (max. három) havi 30 000 Ft-os ösztöndíj egy évig
II. díj: (max. három) havi 15 000 Ft-os ösztöndíj egy évig
III. díj: (max. négy) havi 8 000 Ft-os ösztöndíj egy évig
a fiatalok szakmai, tudományos továbbfejlődésének támogatására.
A legfiatalabb díjazott megkapja a Siemens Zrt. 100 000 Ft-os, egyösszegű Junior Ösztöndíját is.

A legjobb pályamunkát beadott határontúli pályázó a Magyar Innovációs Szövetség egyösszegű, 100 000 Ft-os ösztöndíját is megkapja.
Az első helyezett fiatalok által kijelölt egy-egy tanár (vagy konzulens) egyszeri 100 000 Ft-os ösztöndíjban részesül.
Az Ifjúsági Tudományos és Innovációs Tehetségkutató Verseny 1-3. helyezettjei a felsőoktatási intézmények döntése alapján 25 többletpontot kaphatnak a felvételi eljárás folyamán.
A legjobb három pályázat lehetőséget kap 2008. szeptember 19-25. között Koppenhágában, az Európai Unió által, 33 ország részvételével rendezendő “Fiatal Tudósok Versenyén” való részvételre, ahol további értékes pénz- és különdíjakat lehet nyerni (1500-5000 euró).
mivel lehet nevezni? ( Pályázni lehet műszaki, környezetvédelmi, természettudományi, valamint matematikai területről bármilyen innovatív alkotással, találmánnyal, kutató vagy fejlesztő munka eredményével. A versenyen bármilyen egyéb versenyre vagy pályázatra készített pályamunkával, ill. műszaki alkotással is részt lehet venni.
Hogyan kell jelentkezni? ( A kidolgozandó téma vázlatát legfeljebb 2 gépelt oldal terjedelemben, lezárt boríték​ban kell benyújtani 3 példányban, levélben vagy személyesen 2008. január 4-én, 15 óráig beérkezően. A borítékra rá kell írni: „INNOVÁCIÓS VERSENY”. 
A nevezésnek tartalmaznia kell: a kiválasztott kutatási vagy fejlesztési témát, a megoldásra irányuló javaslatot, az elérendő célt, a konkrét megvalósítás módját, továbbá:

a résztvevő(k) nevét, születési időpontját, lakcímét, telefonszámát, e-mail címét, nyelvismeretét; iskolájának (munkahelyének) nevét, címét és telefonszámát; azon konzulens, vagy tanár nevét, címét és telefonszámát, aki felkészítette, vagy szakmai felügyelettel támogatja a pályázót.
kik döntenek? ( A pályázat elfogadásáról a tudományos vagy műszaki cél, ill. színvonal és a kidolgozhatóság figyelembevételével határoz a bírálóbizottság. A döntésről minden pályázó értesítést kap 2008. február 4-ig.

hogyan tovább? ( Az I. fordulóban elfogadott pályázatok tudományosan megalapozott, részletes kidolgozását, ill. a fejlesztés eredményét 2008. május 5-én 15 óráig beérkezően kell beküldeni a verseny titkárságára. Csatolni lehet a bemutatást elősegítő saját készítésű modelleket, műszaki megoldásokat, kísérleti berendezéseket.
mit értékelnek? ( A probléma megközelítésének eredetisége és kreativitása; a kidolgozás alapossága, ill. tudományos értéke; az írásos anyag, ill. műszaki alkotás (vagy modell) színvonala, ill. az elkészített eszköz működőképessége; a projekt befejezettsége (koncepció, konklúzió) és hasznosíthatósága; az eredmények világos értelmezése.
egyéb tudnivaló? ( A legjobb munkákat a pályázók a Duna TV „Heuréka, megtaláltam” c. külön-műsorában személyesen mutatják be. A bemutatásra alkalmas pályaműveket kétnapos kiállításon tekinthetik meg az érdeklődők 2008. júniusában.
A pályázatok kidolgozását vállalatok, intézmények anyagilag támogathatják. A verseny szervezői biztosítják a nyilvánosságot a támogatások elnyerése érdekében, ill. közreműködnek az indo​kolt költségek megtérítésében. 

A Verseny támogatói: Oktatási és Kulturális Minisztérium, Gazdasági és Közlekedési Minisztérium, Iparfejlesztési Közalapítvány, GE Hungary, Puskás Tivadar Közalapítvány, Magyar Telekom Nyrt., EGIS Gyógyszergyár Nyrt.
Magyar Szabadalmi Hivatal, 77 Elektronika Kft., Covent Tőke Befektető Zrt., Ericsson Magyarország, Értelmiségi Szakszervezeti Tömörülés, Innomed Medical Rt., MKB Bank Nyrt., Műszaki és Természettudományi Egyesületek Szövetsége, Richter Gedeon Vegyészeti Gyár Rt., Siemens Zrt.
médiatámogatók:
Duna TV, Világgazdaság, Élet és Tudomány, Zsiráf diákmagazin

    Találd fel magad!

A pályázatok beérkezési helye (a pályázattal kapcsolatban érdeklődni lehet):
MAGYAR INNOVÁCIÓS SZÖVETSÉG - 1036 Budapest III., Lajos u. 103.; tel.: 453-6572, fax: 240-5625; e-posta: innovacio@innovacio.hu; részletes felhívás: www.innovacio.hu; A verseny titkára: Riba Nikolett, marketing menedzser.

